paragraph_text: U hrvatskoj tradicijskoj kulturi najviše su rezbarili seljaci i posebice pastiri. Ukrašavali su tankim i plitkim urezima (crtorez), na preslicama, kutijama za britve ili duhan, okvirima zrcala i dr. Druga tehnika bilo je plićim ili dubljim rovašenjem (duborez) na pastirskim čašama, preslicama, svatovskim čuturama, škrinjama iz primorskoga i gorskoga područja;. Treći način bilo je izrezivanje pojedinih motiva, prošupljivanje (na proboj), na kolijevkama, naslonima stolaca, zabatnim dijelovima drvenih zgrada. Rezbarilo se šaranjem užarenom žicom (paljenje) na sviralama te sitnijim predmetima, zaim umetanjem drugih materijala (inkrustacija), kao što je npr. vosak ili ogledalca, ponajviše na preslicama, te rjeđe, tanke srebrne žice na gajdama, dršcima noževa i sl.